《春日溪桥》
宋代·姚孝锡

留恋春光慰病颜，无情风雨卷春还。
阴阴密绿笼溪暗，细细疏红点径斑。
老去益怜诗思涩，欢来聊破酒肠悭。
不嫌门外无车辙，得遂衰慵一味閒。

作者简介：徐州丰县人，字仲纯，号醉轩。徽宗宣和六年进士。授代州兵曹。金兵侵雁门，州将议以城降，孝锡投床大鼾，略不为意。后脱身移居五台，不仕。善治生，积粟至数万石，遇岁饥，尽出以赈贫乏，多全活。中年后，以家事付诸子，日与宾朋纵吟山水诗酒间。卒年八十三。有《鸡肋集》。